Temeljem članka 35. i 391. stavka 1. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), članka 3. stavka 3. Odluke o raspolaganju nekretninama u vlasništvu Općine Donji Kraljevec („Službeni glasnik Međimurske županije“ broj:18/11) te članka 32. Statuta Općine Donji Kraljevec («Službeni glasnik Međimurske županije» broj 6/13 i 10/13, 2/18, 5/20), Općinsko vijeće Općine Donji Kraljevec na svojoj 27. sjednici održanoj 13.10.2020.g. donijelo je:

**O D L U K U**

**o**

**prodaji nekretnine na području katastarske općine Hodošan, Prvomajska ulica**

**Članak 1.**

Općina Donji Kraljevec prodaje slijedeću nekretninu:

-kat.čest.br.**2762**, k.o Hodošan, u mjestu, oranica, površine 1235m2, upisane u posjedovni list br. 2518 (identično sa zk.čest.br. **1333/B/2/26**. k.o. Hodošan, vrt, površine 350čhv, upisana u zk.ul.br. 2985),

kat.čest.br.**2763**, k.o. Hodošan, u mjestu kuća, u mjestu oranica, površine 877m2, upisane u posjedovni list br. 2518, (identično sa zk.čest.br. **1333/B/2/25**, k.o. Hodošan, kuća, dvorište, površine 220čhv, upisana u zk.ul.br. 2985), a koje su u suvlasništvu Općine u 5/8 dijela.

**Članak 2.**

Nekretnina iz članka 1. ove Odluke prodaje se putem javnog nadmetanja podnošenjem pisanih ponuda.

Početna cijena za nekretninu iz članka 1. ove Odluke iznosi **48.500,00 kuna**, sukladno Procjembenom elaboratu o tržišnoj vrijednosti nekretnine, od rujna 2020. godine, izrađenom od ovlaštenog Stalnog sudskog vještaka za graditeljstvo i procjenu nekretnina Ratko Matotek, dipl.ing.građ.REV i Dragutin Matotek, dipl.ing.

**Članak 3.**

Ovlašćuje se Općinski načelnik Općine Donji Kraljevec za raspisivanje javnog nadmetanja, određivanje uvjeta nadmetanja, određivanja obveznog sadržaja pisane ponude, provedbu postupka prodaje putem Povjerenstva čije članove sam imenuje, potpis kupoprodajnog ugovora te nadzor nad provedbom ove Odluke.

**Članak 4**.

Ova Odluka o prodaji nekretnine na području katastarske općine Hodošan, Prvomajska ulica, stupa na snagu osmog dana od dana objave u „Službenom glasniku Međimurske županije“.

**OPĆINSKO VIJEĆE OPĆINE DONJI KRALJEVEC**

**Predsjednik Općinskog vijeća**

Zoran Strahija

KLASA: 943-01/20-01/10

URBROJ: 2109-06-20- 04

Donji Kraljevec, 13.10.2020. godine